EL    EL  ΕΠΙΤΡΟΠΗ  ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ  
Βρυξέλλες , 5.2.2007 
COM(2007) 39 τελικό  
  
ΑΝΑΚΟΙΝΩΣΗ  ΤΗΣ  ΕΠΙΤΡΟΠΗΣ  ΣΤΟ  ΣΥΜΒΟΥΛΙΟ  ΚΑΙ  ΣΤΟ  ΕΥΡΩΠΑΪΚΟ  
ΚΟΙΝΟΒΟΥΛΙΟ  
σχετικα  με τη βελτιωση  των δεικτων  αλιευτικης  ικανοτητας  και αλιευτικης  
προσπαθειας  στο πλαισιο  της κοινης  αλιευτικης  πολιτικης  
 
EL 2   EL ΑΝΑΚΟΙΝΩΣΗ  ΤΗΣ  ΕΠΙΤΡΟΠΗΣ  ΣΤΟ  ΣΥΜΒΟΥΛΙΟ  ΚΑΙ  ΣΤΟ  ΕΥΡΩΠΑΪΚΟ  
ΚΟΙΝΟΒΟΥΛΙΟ  
σχετικα  με τη βελτιωση  των δεικτων  αλιευτικης  ικανοτητας  και αλιευτικης  
προσπαθειας  στο πλαισιο  της κοινης  αλιευτικης  πολιτικης  
ΠΙΝΑΚΑΣ  ΠΕΡΙΕΧΟΜΕΝΩΝ  
1. Στόχος  της ανακοίνωσης .............................................................................................. 3 
2. Ορισμός  της αλιευτικής  ικανότητας  και αλιευτικής  προσπάθειας ............................... 3 
2.1. Αλιευτική  ικανότητα .................................................................................................... 3 
2.2. Αλιευτική  προσπάθεια ................................................................................................. 4 
3. Ποσοτικοποίηση  της αλιευτικής  ικανότητας ............................................................... 4 
3.1. Δείκτες  αλιευτικής  ικανότητας  που στηρίζονται  στα χαρακτηριστικά  του σκάφους .. 4 
3.1.1. Χωρητικότητα  του αλιευτικού  σκάφους ...................................................................... 4 
3.1.2. Ισχύς  αλιευτικού  σκάφους ........................................................................................... 5 
3.1.3. Άλλοι  δείκτες  αλιευτικής  ικανότητας  που στηρίζονται  στα χαρακτηριστικά  των 
σκαφών ......................................................................................................................... 6 
3.2. Δείκτες  αλιευτικής  ικανότητας  που στηρίζονται  στα αλιευτικά  εργαλεία .................. 7 
3.2.1. Τύπος  και μέγεθος  αλιευτικών  εργαλείων . Αποτελεσματικότητα  και επιλεκτικότητα 7 
3.2.2. Δείκτες  αλιευτικής  ικανότητας  για τις τράτες .............................................................. 8 
3.2.3. Δείκτες  αλιευτικής  ικανότητας  για τα παραγαδιάρικα  σκάφη ..................................... 8 
3.2.4. Δείκτες  αλιευτικής  ικανότητας  για τους γρίπους ......................................................... 8 
3.2.5. Δείκτες  αλιευτικής  ικανότητας  για κιούρτους ............................................................. 8 
3.2.6. Δείκτες  αλιευτικής  ικανότητας  για απλάδια  και μανωμένα  δίχτυα ............................. 8 
3.2.7. Έλεγχος  και εφαρμογή ................................................................................................. 8 
4. Τεχνολογική  πρόοδος ................................................................................................... 9 
5. Αλιευτική  δραστηριότητα .......................................................................................... 10 
5.1. Ορισμός  της αλιευτικής  δραστηριότητας ................................................................... 10 
5.2. Καταγραφή  και παρακολούθηση  της δραστηριότητας · ημερολόγιο ......................... 11 
6. Μελλοντικές  προοπτικές ............................................................................................ 11 
7. Συμπεράσματα ........................................................................................................... 13 
 
EL 3   EL 1. ΣΤΟΧΟΣ  ΤΗΣ  ΑΝΑΚΟΙΝΩΣΗΣ  
Η προσαρμογή  της αλιευτικής  ικανότητας  των στόλων  προς  τις διαθέσιμες  αλιευτικές  
δυνατότητες  και, όπου  απαιτείται , ο περιορισμός  της αλιευτικής  προσπάθειας  για τη 
διατήρηση  των ιχθυαποθεμάτων  αποτελούν  βασικά  μέσα  διαχείρισης  της Κοινής  Αλιευτικής  
Πολιτικής . 
Στόχος  της παρούσας  ανακοίνωσης  είναι  η έναρξη  συζήτησης  κατά  τον καταλληλότερο  
τρόπο  για τον ποσοτικό  υπολογισμό  της αλιευτικής  ικανότητας  και αλιευτικής  προσπάθειας  
στο πλαίσιο  της Κοινής  Αλιευτικής  Πολιτικής . 
2. ΟΡΙΣΜΟΣ  ΤΗΣ  ΑΛΙΕΥΤΙΚΗΣ  ΙΚΑΝΟΤΗΤΑΣ  ΚΑΙ  ΑΛΙΕΥΤΙΚΗΣ  ΠΡΟΣΠΑΘΕΙΑΣ  
2.1. Αλιευτική  ικανότητα  
Ως αλιευτική  ικανότητα  νοείται  η ικανότητα  ενός σκάφους  ή ομάδας  σκαφών  να αλιεύουν  
ιχθείς1. Υπάρχουν  δύο προσεγγίσεις  για τον ποσοτικό  υπολογισμό  της αλιευτικής  ικανότητας . 
Η οικονομική  προσέγγιση  εξισώνει  την αλιευτική  ικανότητα  ενός σκάφους  ή μιας ομάδας  
σκαφών  με τη μέγιστη  απόδοση , ή τη μέγιστη  ποσότητα  ιχθύων  που μπορούν  εν δυνάμει  να 
αλιεύσουν  κατά  τη διάρκεια  μιας ορισμένης  χρονικής  περιόδου , υπό την προϋπόθεση  ότι τα 
σκάφη  χρησιμοποιούνται  πλήρως  και τα αποθέματα  παραμένουν  σε υγιή κατάσταση . 
Η άλλη  προσέγγιση , η οποία  γενικά  υιοθετείται  για τη διαχείριση  της αλιείας , στηρίζει  τον 
ποσοτικό  υπολογισμό  της αλιευτικής  ικανότητας  στη “δυνατότητα ” των στόλων  να 
αποτελούν  εισροή  στην  αλιεία  από απόψεως  πρόκλησης  θνησιμότητας  την οποία  προκαλούν . 
Ο ποσοτικός  αυτός  υπολογισμός  της μέγιστης  δυνητικής  εισροής  μπορεί  να στηρίζεται  στα 
χαρακτηριστικά  των σκαφών  ή των αλιευτικών  εργαλείων . Τα εν λόγω  χαρακτηριστικά  
σκαφών  ή αλιευτικών  εργαλείων  μπορούν  επίσης  να αναφέρονται  ως παράμετροι  αλιευτικής  
ικανότητας . 
Στο πλαίσιο  της Κοινής  Αλιευτικής  Πολιτικής , η αλιευτική  ικανότητα  υπολογίζεται  ποσοτικά  
μέχρι  σήμερα  με βάση  τα χαρακτηριστικά  των σκαφών . Η προσέγγιση  αυτή  ανάγεται  στα 
πρώτα  πολυετή  προγράμματα  προσανατολισμού  που θεσπίστηκαν  στις αρχές  της δεκαετίας  
του 1980. Οι δείκτες  αλιευτικής  ικανότητας  που επελέγησαν  τον καιρό  εκείνο  ήταν  η 
χωρητικότητα  των σκαφών  και η ισχύς  των μηχανών , οι οποίοι  συμπεριλήφθηκαν  στο βασικό  
κανονισμό  της Κοινής  Αλιευτικής  Πολιτικής2, ο οποίος  προβλέπει  επίσης  τη δυνατότητα  
ορισμού  της αλιευτικής  ικανότητας  από απόψεως  αριθμού  ή/και μεγέθους  των αλιευτικών  
εργαλείων . 
                                                 
1 Gréboval D. (ed.) Διαχείριση  της αλιευτικής  προσπάθειας  : επιλεγμένα  έγγραφα  για τις βασικές  έννοιες  
και θέματα . Τεχνικό  έγγραφο  αλιείας  FAO. Αριθ . 386. Ρώμη , FAO. 1999. 
2 Άρθρο  3 του κανονισμού  (ΕΚ) αριθ. 2371/2002 του Συμβουλίου , της 20ής Δεκεμβρίου  2002, για τη 
διατήρηση  και βιώσιμη  εκμετάλλευση  των αλιευτικών  πόρων  στο πλαίσιο  της Κοινής  Αλιευτικής  
Πολιτικής . 
 
EL 4   EL 2.2. Αλιευτική  προσπάθεια  
Το κοινοτικό  δίκαιο  ορίζει  την αλιευτική  προσπάθεια  ενός σκάφους  ως το γινόμενο  της 
αλιευτικής  ικανότητάς  του επί τη δραστηριότητά  του. Για μια ομάδα  σκαφών , η αλιευτική  
προσπάθεια  ορίζεται  ως το άθροισμα  της αλιευτικής  προσπάθειας  κάθε  σκάφους . 
Η αλιευτική  προσπάθεια  μπορεί  να θεωρηθεί  ως ενεργειακή  εισροή , στην  περίπτωση  που η 
αλιευτική  ικανότητα  αντιπροσωπεύει  την ισχύ των μηχανών  και η δραστηριότητα  
αντιπροσωπεύει  τον χρόνο  κατά  τον οποίο  χρησιμοποιείται  η ισχύς . Αυτό  είναι  ιδιαίτερα  
απλό  στην  περίπτωση  που η αλιευτική  ικανότητα  ορίζεται  ως ισχύς  του σκάφους  (βλ. 3.1.2). 
3. ΠΟΣΟΤΙΚΟΠΟΙΗΣΗ  ΤΗΣ  ΑΛΙΕΥΤΙΚΗΣ  ΙΚΑΝΟΤΗΤΑΣ  
3.1. Δείκτες  αλιευτικής  ικανότητας  που στηρίζονται  στα χαρακτηριστικά  του 
σκάφους  
Αποτελεί  κοινή  πρακτική  η ποσοτικοποίηση  της αλιευτικής  ικανότητας  με βάση  τα 
χαρακτηριστικά  του σκάφους . Η εφαρμογή  της προσέγγισης  αυτής  είναι  απλή  και σχετικά  
εύκολη , τουλάχιστον  από απόψεως  χωρητικότητας . Η χωρητικότητα  και η ισχύς  των 
μηχανών  είναι  οι δυο συνηθέστερα  χρησιμοποιούμενοι  δείκτες , παρά  το γεγονός  ότι 
υπάρχουν  και εναλλακτικοί  δείκτες . 
3.1.1.  Χωρητικότητα  του αλιευτικού  σκάφους  
Η χωρητικότητα  ενός σκάφους  αποτελεί  συνάρτηση  του συνόλου  ή μέρους  του περίκλειστου  
όγκου  του. Υπάρχουν  διάφορα  συστήματα  για τον υπολογισμό  της χωρητικότητας  ενός 
σκάφους  και διαφέρουν  ουσιαστικά  από απόψεως  του όγκου  που λαμβάνεται  υπόψη  για τον 
υπολογισμό . 
Κατά  την πρώτη  περίοδο  της Κοινής  Αλιευτικής  Πολιτικής , τα κράτη  μέλη  εφάρμοσαν  
διάφορα  πρότυπα  για τη μέτρηση  της χωρητικότητας . Μόνο  τα σκάφη  μήκους  άνω των 24 
μέτρων  που εκτελούσαν  διεθνείς  πλόες  υφίσταντο  καταμέτρηση  με ένα κοινό  σύστημα  σε 
ολόκληρη  την Κοινότητα , λόγω  του ότι διέπονταν  από τη Σύμβαση  του Λονδίνου3. 
Το 1994, το Συμβούλιο  θέσπισε  τον ισχύοντα  ορισμό  χωρητικότητας  που εφαρμόζεται  σε όλα 
τα κοινοτικά  αλιευτικά  σκάφη4. Για σκάφη  ολικού  μήκους  15 μέτρων  και άνω, η 
χωρητικότητα  υπολογίζεται  σε συνάρτηση  με τον συνολικό  περίκλειστο  όγκο  όπως  ορίζεται  
από τη Σύμβαση  του Λονδίνου , ενώ για σκάφη  ολικού  μήκους  μικρότερου  των 15 μέτρων , ο 
περίκλειστος  όγκος  αντικαθίσταται  από μια εκτίμηση  του όγκου  του σκάφους  (σε συνάρτηση  
με το μήκος , το μέγιστο  πλάτος  και το βάθος  του σκάφους ). 
                                                 
3 Διεθνής  Σύμβαση  για την καταμέτρηση  της χωρητικότητας  πλοίων , που υπεγράφη  στο Λονδίνο  το 
1969. 
4 Κανονισμός  (ΕΟΚ ) αριθ. 2930/86 του Συμβουλίου  για τον καθορισμό  των χαρακτηριστικών  των 
αλιευτικών  σκαφών . Κανονισμός  (ΕΚ) αριθ. 3259/94 του Συμβουλίου  της 22ας Δεκεμβρίου  1994 για 
την τροποποίηση  του κανονισμού  (ΕΟΚ ) αριθ. 2930/86 για τον καθορισμό  των χαρακτηριστικών  των 
αλιευτικών  σκαφών . Απόφαση  της Επιτροπής  της 20ής Μαρτίου  1995 σχετικά  με την εφαρμογή  του 
παραρτήματος  του κανονισμού  (ΕΟΚ ) αριθ. 2930/86 του Συμβουλίου  για τον καθορισμό  των 
χαρακτηριστικών  των αλιευτικών  σκαφών . 
 
EL 5   EL Από τα τέλη του 2003, όλα τα κοινοτικά  αλιευτικά  σκάφη  καταμετρήθηκαν  σύμφωνα  με έναν 
κοινό  ορισμό  της χωρητικότητας . Αυτό  αποτελεί  ένα σημαντικό  επίτευγμα  για την ΚΑλΠ . 
Ωστόσο , οι αλιείς  ζητούν  από καιρού  εις καιρό  την εξαίρεση  ορισμένων  χώρων  του σκάφους  
από τον υπολογισμό  της χωρητικότητας , ή ακόμη  και από το καθεστώς  που διέπει  τις 
εισόδους -εξόδους  σκαφών  από το στόλο5. Κατά  την άποψη  της Επιτροπής , αυτό  θα 
αποτελέσει  οπισθοδρόμηση  η οποία  θα υπονομεύσει  τα ισχύοντα  μέτρα  διαχείρισης  της 
αλιευτικής  ικανότητας . Κατά  το παρελθόν , η καταμέτρηση  της χωρητικότητας  γινόταν  με 
διαφόρους  τρόπους  στα κράτη  μέλη , αλλά  όλα τα κράτη  είχαν  από κοινού  ως βάση  να μην 
λαμβάνουν  υπόψη  κατά  τον υπολογισμό  ορισμένους  χώρους . Το γεγονός  αυτό  κατέστησε  το 
σύστημα  πολύπλοκο  και ενθάρρυνε  την εκουσίως  εσφαλμένη  δήλωση  της χρήσης  χώρων  
προκειμένου  να είναι  δυνατή  η αντικατάσταση  ενός παλαιού  σκάφους  από ένα μεγαλύτερο . 
Η εμπειρία  δείχνει  ότι ο ισχύων  ορισμός  της χωρητικότητας  είναι  ικανοποιητικός  και δεν 
υπάρχουν  σχέδια  για τη ριζική  αλλαγή  του. 
Παρ’ όλα αυτά , θα μπορούσαν  ακόμη  να γίνουν  μικρές  βελτιώσεις  στην  εφαρμογή  του 
κοινοτικού  προτύπου  καταμέτρησης  της χωρητικότητας , όπως  ο καθορισμός  της 
απαιτούμενης  ακρίβειας  κατά  τον υπολογισμό  των κόρων  GT ή του τρόπου  υπολογισμού  του 
όγκου  σε ιδιαίτερες  περιπτώσεις , όπως  στην  περίπτωση  σκαφών  τύπου  καταμαράν  μήκους  
μικρότερου  των 15 μέτρων . 
Οι ισχύουσες  σήμερα  διατάξεις  προβλέπονται  σε 3 νομοθετήματα  : Κανονισμός  του 
Συμβουλίου  (ΕΟΚ ) αριθ. 2930/86, κανονισμός  του Συμβουλίου  (ΕΟΚ ) αριθ. 3259/94 για την 
τροποποίηση  του προηγούμενου  κανονισμού  και απόφαση  εφαρμογής  της Επιτροπής  
95/84/EΚ. Για την απλούστευση  του κοινοτικού  δικαίου , η Επιτροπή  θα προτείνει  ένα νέο 
ενοποιημένο  κανονισμό  του Συμβουλίου  για τον καθορισμό  των χαρακτηριστικών  των 
αλιευτικών  σκαφών  για την αντικατάσταση  των εν ισχύι  σήμερα  νομοθετημάτων . 
3.1.2.  Ισχύς  αλιευτικού  σκάφους  
Η ισχύς  ενός αλιευτικού  σκάφους  ορίζεται  από το κοινοτικό  δίκαιο6 ως το σύνολο  της 
μέγιστης  συνεχούς  ισχύος  που μπορεί  να επιτευχθεί  στο σφόνδυλο  κάθε  μηχανής  και η οποία  
μπορεί  να χρησιμοποιηθεί  με μηχανικό , ηλεκτρικό , υδραυλικό  ή άλλο  τρόπο  για την πρόωση  
του σκάφους . Ως εκ τούτου , βάσει  του κοινοτικού  δικαίου , ως ισχύς  ενός αλιευτικού  σκάφους  
νοείται  η προωστήρια  ισχύς . 
Τα σκάφη  χρησιμοποιούν  επίσης  ό,τι γενικά  αναφέρεται  ως “βοηθητική  ισχύς ”. Ως 
βοηθητική  ισχύς  μπορεί  να οριστεί  η συνολική  ισχύς  που είναι  εγκατεστημένη  επί του 
σκάφους , η οποία  δεν περιλαμβάνεται  στον  ορισμό  της προωστηρίας  ισχύος . Η βοηθητική  
ισχύς  καλύπτει  τις εξής ανάγκες  : εξοπλισμός  που έχει σχέση  με την πρόωση  (αντλίες , 
πηδάλιο , κλπ), εξοπλισμός  για αλιευτικές  δραστηριότητες , εξοπλισμός  για τη μεταποίηση  και 
διατήρηση  αλιευμάτων , την ενδιαίτηση  (φωτισμός , θέρμανση , μαγειρεία ) και ηλεκτρονικός  
εξοπλισμός  για την αλιεία  ή τη ναυσιπλοΐα . 
                                                 
5 Σύμφωνα  με το καθεστώς  εισόδων -εξόδων  που θεσπίστηκε  με το άρθρο  13 του κανονισμού  (EΚ) αριθ. 
2371/2002 του Συμβουλίου , οποιαδήποτε  είσοδος  αλιευτικής  ικανότητας  στον  στόλο  κράτους  μέλους  
πρέπει  να αντισταθμίζεται  από έξοδο  τουλάχιστον  της ίδιας  αλιευτικής  ικανότητας  που εκφράζεται  
τόσο  από τη χωρητικότητα  όσο και την ισχύ των μηχανών . 
6 Άρθρο  5 του κανονισμού  (ΕΟΚ ) αριθ. 2930/86 του Συμβουλίου  για τον καθορισμό  των 
χαρακτηριστικών  των αλιευτικών  σκαφών . 
 
EL 6   EL Το μερίδιο  της βοηθητικής  ισχύος  στη συνολική  ισχύ ενός σκάφους  κατέστη  σημαντικό , 
ιδίως  για τις μεγάλες  μηχανότρατες . Η αυξημένη  βοηθητική  ισχύς  επέτρεψε  τη χρήση  
μεγαλύτερων  διχτυών  και κατέστησε  δυνατή  την αλιεία  σε μεγάλα  βάθη . Για τους λόγους  
αυτούς , η Επιτροπή  θα προτείνει  στα κράτη  μέλη  να συμπεριληφθεί  η βοηθητική  ισχύς  στον  
ορισμό  της αλιευτικής  ικανότητας . 
Το ισχύον  σήμερα  σύστημα  καταμέτρησης  και πιστοποίησης  της ισχύος  μηχανών  
παρουσιάζει  σοβαρές  ελλείψεις . Μια μηχανή  μπορεί  να πιστοποιηθεί  με ισχύ πολύ  
χαμηλότερη  απ’ ό,τι η μέγιστη  συνεχής  ισχύς  της. Ο καθορισμός  χαμηλότερης  ισχύος  
(εμφάνιση  μειωμένης  ισχύος ) επιτυγχάνεται  γενικά  με προσαρμογές  στις ρυθμίσεις  έγχυσης  
καυσίμου  κατά  την πιστοποίηση  της μηχανής . Οι προσαρμογές  αυτές  μπορούν  εύκολα  να 
αποκατασταθούν  και, λόγω  του γεγονότος  αυτού , είναι  σχεδόν  αδύνατον  να παρακολουθηθεί  
ή να επαληθευθεί  η πραγματική  απόδοση  ισχύος  αφότου  η μηχανή  εγκατασταθεί  επί του 
σκάφους . 
Η Επιτροπή  εργάζεται  με στόχο  να επινοήσει  ένα νέο σύστημα  για την πιστοποίηση  της 
ισχύος  μηχανών  έτσι ώστε  η πιστοποιημένη  ισχύς  να αντιστοιχεί  με την πραγματική  μέγιστη  
συνεχή  ισχύ προκειμένου  παρόμοιες  μηχανές  να παρουσιάζουν  παρόμοια  ισχύ. 
Το θέμα  αυτό  είναι  τεχνικά  περίπλοκο  και δεν μπορεί  να επιλυθεί  χωρίς  τη συνεργασία  
κατασκευαστών  μηχανών , νηογνωμόνων  και των αρχών  που είναι  υπεύθυνες  για τις 
διαδικασίες  πιστοποίησης  στα κράτη  μέλη . 
H εφαρμογή  ενός νέου συστήματος  πιστοποίησης  της ισχύος  θα απαιτήσει  νέες νομικές  
διατάξεις  που θα αντικαταστήσουν  το άρθρο  5 του κανονισμού  του Συμβουλίου  (ΕΟΚ ) αριθ. 
2930/86. Οι νέες διατάξεις  θα πρέπει  επίσης  να περιλαμβάνουν  τον ορισμό  της βοηθητικής  
ισχύος  ως τμήμα  του ορισμού  της αλιευτικής  ικανότητας . Η Επιτροπή  έχει σκεφθεί  να 
στηρίξει  την πιστοποίηση  της ισχύος  των μηχανών  στο υφιστάμενο  πιστοποιητικό  εκπομπής  
οξειδίων  του αζώτου  βάσει  των διατάξεων  του Παραρτήματος  IV της Σύμβασης  MARPOL7, 
αλλά  η λύση  αυτή  απαιτεί  περαιτέρω  τεχνική  αξιολόγηση . 
3.1.3.  Άλλοι  δείκτες  αλιευτικής  ικανότητας  που στηρίζονται  στα χαρακτηριστικά  των σκαφών  
Μπορούν  να χρησιμοποιηθούν  και άλλοι  δείκτες  αλιευτικής  ικανότητας  που στηρίζονται  στα 
χαρακτηριστικά  των σκαφών , αν και δεν φαίνονται  να προσθέτουν  πολλά  πράγματα  σε 
σύγκριση  με τη χωρητικότητα  και την ισχύ: 
Ο όγκος  των κυτών  αλιευμάτων  χρησιμοποιείται  ορισμένες  φορές  ως δείκτης  για τη 
μεταφορική  ικανότητα  ενός αλιευτικού  σκάφους . Για τη βενθοπελαγική  αλιεία , ο δείκτης  
αυτός  φαίνεται  να είναι  πολύ  ακατάλληλος  δεδομένου  ότι τα κύτη  αλιευμάτων  είναι  σπάνια  
γεμάτα . Αντιθέτως , οι πελαγικές  μηχανότρατες  και τα γρι-γρι αναγκάζονται  να συντομεύσουν  
τη διάρκεια  των αλιευτικών  τους ταξιδιών  λόγω  του μεγέθους  των κυτών  αλιευμάτων  τους. 
Εντούτοις , ο δείκτης  αυτός  έχει μεγάλη  σχέση  με τον όγκο  των σκαφών  (δηλ. την 
χωρητικότητα  σε κόρους  GT), και είναι  δύσκολο  να παρακολουθηθεί . 
Η ψυκτική  ικανότητα  μπορεί  επίσης  να θεωρηθεί  ως κατάλληλος  δείκτης  της αλιευτικής  
ικανότητας . Η ψυκτική  ικανότητα  είναι  η μάζα  αλιευμάτων  που μπορεί  να ψυχθεί  ανά 
μονάδα  χρόνου , και αποτελεί  περιοριστικό  παράγοντα  σε ορισμένους  τύπους  αλιείας . 
                                                 
7 Διεθνής  Σύμβαση  για την πρόληψη  της ρύπανσης  από τα πλοία , 1973, όπως  τροποποιήθηκε  με το 
σχετικό  πρωτόκολλο  του 1978 (MARPOL 73/78). 
 
EL 7   EL Εντούτοις , θα ήταν  πολύ  δύσκολο  να πιστοποιηθεί  και να παρακολουθηθεί  η ψυκτική  
ικανότητα . Η βοηθητική  ισχύς  θα μπορούσε  να χρησιμοποιηθεί  ως δείκτης  για την ψυκτική  
ικανότητα  δεδομένου  ότι οι διαδικασίες  ψύξης  απαιτούν  μεγάλη  κατανάλωση  ενέργειας . 
Αυτό  θα ήταν  ένα ακόμη  επιχείρημα  υπέρ  του συνυπολογισμού  της βοηθητικής  ισχύος  στην  
αλιευτική  ικανότητα  του σκάφους . 
Η έλξη δέστρας  προτάθηκε  ως κατάλληλος  δείκτης  για τις μηχανότρατες . Ορίζεται  ως η 
μέγιστη  δύναμη  που μπορεί  να ασκηθεί  από ένα σκάφος  όταν έλκει  αντίθετα  από ένα 
καθορισμένο  σημείο . Η έλξη δέστρας  αποτελούσε  πάντοτε  μια συμβατική  τιμή για τα 
ρυμουλκά  (και συχνά  για τις μηχανότρατες ) και υπάρχουν  πρότυπες  μέθοδοι  για την μέτρησή  
της. Εντούτοις , η μέτρηση  είναι  δαπανηρή  και θα μπορούσε  να παρουσιάζει  το ίδιο πρόβλημα  
χαμηλότερης  δήλωσης  όπως  συμβαίνει  και με την ισχύ της μηχανής · Εάν η ισχύς  της μηχανής  
παρουσιάζεται  μειωμένη , η μετρούμενη  έλξη θα είναι  επίσης  χαμηλότερη . 
3.2. Δείκτες  αλιευτικής  ικανότητας  που στηρίζονται  στα αλιευτικά  εργαλεία  
3.2.1.  Τύπος  και μέγεθος  αλιευτικών  εργαλείων . Αποτελεσματικότητα  και επιλεκτικότητα  
Τα χαρακτηριστικά , και ιδιαίτερα  το μέγεθος , των αλιευτικών  εργαλείων  μπορεί  να θεωρηθεί  
ότι αντιπροσωπεύει  τη δυνατότητα  ενός σκάφους  να προκαλέσει  θνησιμότητα  λόγω  αλιείας . 
Εάν καθορισθεί  κατάλληλα  ο τύπος  και το μέγεθος  του αλιευτικού  εργαλείου  που επιτρέπεται  
να χρησιμοποιούν  οι αλιείς , η ποσοτικοποίηση  της αλιευτικής  ικανότητας  μπορεί  να είναι  
ευκολότερη  με βάση  τις πληροφορίες  αυτές . 
Αποτελεσματικότητα  και επιλεκτικότητα  
Δεν υπάρχει  σαφής  διαχωρισμός  μεταξύ  των χαρακτηριστικών  ενός αλιευτικού  εργαλείου  
που επηρεάζουν  την αποτελεσματικότητά  του (γενική  ικανότητα  αλιείας ) και εκείνων  που 
επηρεάζουν  την επιλεκτικότητά  του (ικανότητα  διάκρισης  μεταξύ  ειδών  ή μεγεθών  ιχθύων ). 
Η Επιτροπή  θα πρότεινε  ο τύπος  και το μέγεθος  του αλιευτικού  εργαλείου  να θεωρείται  ότι 
έχει σχέση  με την αποτελεσματικότητα  και, ως εκ τούτου , τη δυνατότητα  να αλιεύει  ή την 
αλιευτική  ικανότητα , ενώ ορισμένα  χαρακτηριστικά  αλιευτικών  εργαλείων , όπως  είναι  το 
μέγεθος  των ματιών  τους ή οι διαχωριστικές  συσκευές , θα έπρεπε  να θεωρούνται  ότι 
επηρεάζουν  την επιλεκτικότητα . Παρά  το γεγονός  ότι η προσέγγιση  αυτή  αποτελεί  
απλούστευση , δεν εξυπηρετεί  για τη διάκριση  των μέτρων  διαχείρισης  που έχουν  ως στόχο  
τον περιορισμό  της αλιευτικής  ικανότητας  από τα μέτρα  εκείνα  που έχουν  ως στόχο  τη 
βελτίωση  της επιλεκτικότητας . 
Η Επιτροπή  θα λάβει  το γεγονός  αυτό  υπόψη  κατά  την κατάρτιση  μελλοντικών  νομοθετικών  
προτάσεων  στους  τομείς  της διαχείρισης  της αλιευτικής  ικανότητας  και τεχνικών  μέτρων  
διατήρησης . 
Τύπος  αλιευτικού  εργαλείου  
Κατά  την απόπειρα  ποσοτικοποίησης  της αλιευτικής  ικανότητας  με βάση  το αλιευτικό  
εργαλείο  θα ήταν  ίσως χρήσιμο  να ταξινομηθούν  τα αλιευτικά  εργαλεία  σε δύο ομάδες , 
ανάλογα  από το εάν παραμένουν  συνδεδεμένα  με το σκάφος  ή όχι. Όταν  τα αλιευτικά  
εργαλεία  παραμένουν  συνδεδεμένα  με το σκάφος , ο χρόνος  αλίευσης  με αυτά  μπορεί  να 
υπολογιστεί  με βάση  τον χρόνο  που διανύει  το σκάφος  στη θάλασσα . Αυτή  είναι  η περίπτωση  
για τις μηχανότρατες  και τα γρι γρι, καθώς  επίσης  και για ορισμένα  παραγαδιάρικα . Εάν το 
αλιευτικό  εργαλείο  αφήνεται  στον  τόπο  αλιείας  ενώ το σκάφος  ποντίζει  άλλα  εργαλεία  ή 
 
EL 8   EL επιστρέφει  στο λιμάνι , η μέτρηση  του χρόνου  ή της δραστηριότητας  αλιείας  μπορεί  να είναι  
ανεξάρτητη  από το χρόνο  που διανύει  το σκάφος  στη θάλασσα , και η μέτρησή  του 
δυσκολότερη . Αυτή  θα μπορούσε  να είναι  η περίπτωση  για τα απλάδια  δίχτυα , τα μανωμένα  
δίχτυα  ή τους κιούρτους . 
3.2.2.  Δείκτες  αλιευτικής  ικανότητας  για τις τράτες  
Η αλιεία  με τράτα  συνίσταται  ουσιαστικά  σε ενέργεια  “φιλτραρίσματος ” του νερού  που 
προκαλείται  από τα δίχτυα . Εάν υποθέσουμε  μια βέλτιστη  ταχύτητα  αλίευσης  με τράτα  
ανάλογα  με τα στοχευόμενα  είδη, το επιφανειακό  άνοιγμα  του διχτυού  που μετράται  σε 
τετραγωνικά  μέτρα  (m2) δίνει  μια εύλογη  ποσοτικοποίηση  της αλιευτικής  ικανότητας . 
Η βενθοπελαγική  και η πελαγική  αλιεία  με τράτα  μπορούν  να χαρακτηριστούν  από το 
επιφανειακό  άνοιγμα  που περιγράφεται  ανωτέρω . Οι δοκότρατες  μπορούν  να 
χαρακτηριστούν  από το μήκος  της δοκού , το οποίο  καθορίζει  την επιφάνεια  του ανοίγματος  
για τον τύπο  αυτό  τράτας . 
3.2.3.  Δείκτες  αλιευτικής  ικανότητας  για τα παραγαδιάρικα  σκάφη  
Η αλιευτική  ικανότητα  για τα παραγαδιάρικα  σκάφη  μπορεί  να ποσοτικοποιηθεί  από τον 
αριθμό  αγκιστριών  ή, εάν η απόσταση  μεταξύ  των αγκιστριών  διατηρείται  σταθερή , από το 
μήκος  του παραγαδιού . 
3.2.4.  Δείκτες  αλιευτικής  ικανότητας  για τους γρίπους  
Η αλιευτική  ικανότητα  για γρι-γρι μπορεί  να χαρακτηρισθεί  από το συνολικό  μήκος  του 
διχτυού , ενώ το βάθος  του διχτυού  είναι  χαρακτηριστικό  των στοχευόμενων  ειδών . Εφιστάται  
η προσοχή  στη χρήση  διατάξεων  συγκέντρωσης  ιχθύων  (FAD), οι οποίες  μπορούν  να 
αυξάνουν  την αλιευτική  ικανότητα  σε βαθμό  που να είναι  δύσκολο  να ποσοτικοποιηθεί . Τα 
γριπόδιχτυα  είναι  πάντοτε  συνδεδεμένα  με το σκάφος . 
3.2.5.  Δείκτες  αλιευτικής  ικανότητας  για κιούρτους  
Η αλιευτική  ικανότητα  στην  αλιεία  με κιούρτους  μπορεί  να ποσοτικοποιηθεί  από τον αριθμό  
και το μέγεθος  των κιούρτων . Άλλα  χαρακτηριστικά  των κιούρτων , όπως  είναι  το σχήμα  
τους, το μέγεθος  των ανοιγμάτων  και ορισμένα  χαρακτηριστικά  των χρησιμοποιούμενων  
υλικών , θα μπορούσαν  να εξαρτώνται  από το συγκεκριμένο  τύπο  αλιείας  και θα μπορούσαν  
να οριστούν  ως τεχνικά  μέτρα . 
3.2.6.  Δείκτες  αλιευτικής  ικανότητας  για απλάδια  και μανωμένα  δίχτυα  
Η αλιευτική  ικανότητα  των διχτυών  αυτών  έχει άμεση  σχέση  με το μέγεθός  τους, έτσι ώστε  ο 
αριθμός  των διχτυών , μαζί με το μήκος  και το βάθος  τους, θα μπορούσαν  να αποτελέσουν  
κατάλληλους  δείκτες  αλιευτικής  ικανότητας . Αντ’ αυτών , θα μπορούσε  να χρησιμοποιηθεί  η 
επιφανειακή  έκταση  ανά δίχτυ . Τα μεγέθη  και άλλα  χαρακτηριστικά  ματιών  προσδιορίζονται  
ως τεχνικά  μέτρα . 
3.2.7.  Έλεγχος  και εφαρμογή  
Είναι  κοινώς  αποδεκτό  ότι οποιοδήποτε  σύστημα  για τη διαχείριση  της αλιευτικής  ικανότητας  
ή προσπάθειας  με τη χρήση  δεικτών  αλιευτικών  εργαλείων  θα ήταν  δυσκολότερο  να 
παρακολουθηθεί  και να επιβληθεί  απ’ ό,τι ένα σύστημα  με βάση  τα χαρακτηριστικά  των 
 
EL 9   EL σκαφών . Προκειμένου  να είναι  αποτελεσματικό  ένα τέτοιο  σύστημα , πρέπει  να στηρίζεται  
στην  ισχυρή  δέσμευση  των αρχών  και των εμπλεκόμενων  παραγόντων  για την επιβολή  του. 
Αυτό  θα ήταν  δυνατόν  μόνο  σε μια καλά  καθορισμένη  περιοχή  αλιείας  και για μια καλά  
καθορισμένη  ομάδα  σκαφών , τα οποία , κατά  προτίμηση , θα διέθεταν  αποκλειστική  πρόσβαση  
στον  τύπο  αυτό  αλιείας . 
4. ΤΕΧΝΟΛΟΓΙΚΗ  ΠΡΟΟΔΟΣ  
Ένα από τα βασικά  μειονεκτήματα  για τους δείκτες  αλιευτικής  ικανότητας  που στηρίζονται  
στα χαρακτηριστικά  των σκαφών  είναι  ότι δεν μπορούν  εύκολα  να λάβουν  υπόψη  την 
επίπτωση  της τεχνολογικής  προόδου . 
Είναι  γενικά  αποδεκτό  ότι σήμερα  ένα μέσου  επιπέδου , από απόψεως  τεχνολογίας , σκάφος  
αλιεύει  σημαντικά  μεγαλύτερες  ποσότητες  απ’ ό,τι ένα σκάφος  ισοδύναμης  χωρητικότητας  
εδώ και 30 χρόνια . Εντούτοις , το φαινόμενο  αυτό  είναι  δύσκολο  να ποσοτικοποιηθεί . 
Ορισμένες  μελέτες  δείχνουν  ετήσιες  αυξήσεις , από απόψεως  παραγωγικότητας , λόγω  της 
τεχνολογικής  προόδου , μεταξύ  1 και 3%8 ή και ακόμη  υψηλότερες  αριθμητικές  τιμές  για 
ορισμένους  τύπους  αλιείας . Παραδείγματα  τεχνολογικών  βελτιώσεων  που έχουν  συμβάλει  
στην  αύξηση  αυτή  της πραγματικής  αλιευτικής  ικανότητας  είναι  τα εξής: 
– Η χρήση  ελίκων  ή ακροφυσίων  μεταβλητού  βήματος  δεν αυξάνει  την ισχύ των 
μηχανών  των σκαφών , όπως  ορίζεται  από το κοινοτικό  δίκαιο , αλλά  αυξάνει  την 
αποτελεσματικότητα  με την οποία  χρησιμοποιείται  η ισχύς  αυτή . Η ίδια απόδοση  
ισχύος  των μηχανών  μπορεί  να παραγάγει  μεγαλύτερη  έλξη κατά  την αλιεία  με 
τράτα  ή μεγαλύτερη  ταχύτητα  πλεύσης . 
– Οι ηλεκτρονικές  συσκευές  με τη μορφή  εξοπλισμού  εντοπισμού  ιχθύων  ή 
εξοπλισμού  για τον έλεγχο  της θέσης  των αλιευτικών  εργαλείων  αποτελούν  
παραδείγματα  βελτιώσεων  της αποτελεσματικότητας  των σκαφών  που δεν 
μπορούν  να αντιπροσωπευθούν  από μια μετρήσιμη  παράμετρο . Το ίδιο ισχύει  για 
ηλεκτρονικές  συσκευές  για τον έλεγχο  της θέσης  του διχτυού  της τράτας  που 
καθιστούν  τη χρήση  του αποτελεσματικότερη . 
– Η χρήση  δορυφορικών  δεδομένων  για τον καθορισμό  της πιθανής  θέσης  
αποθεμάτων  τόνου  αποτελεί  ένα άλλο  παράδειγμα . Η τεχνική  αυτή  επιτρέπει  στα 
θυνναλιευτικά  να μειώνουν  το χρόνο  έρευνάς  τους προς  όφελος  του χρόνου  
αλίευσης , αυξάνοντας  έτσι τα αλιεύματα  ανά αλιευτικό  ταξίδι . 
– Ο ισχυρότερος  εξοπλισμός  καταστρώματος  επιτρέπει  σε ένα σκάφος  να ανασύρει  
και να έλκει  τα δίχτυα  περισσότερες  φορές  ανά ημέρα , αυξάνοντας  έτσι τα 
αλιεύματά  του, ενώ το μέγεθος  του σκάφους , η προωστήρια  ισχύς  του και ο 
αριθμός  των ημερών  που αφιερώνει  στην  αλιεία  παραμένουν  αμετάβλητα . 
– Η σχεδίαση  των διχτυών  της τράτας  βελτιώθηκε  κατά  διαφόρους  τρόπους  με 
στόχο  τη μείωση  της ισχύος  που απαιτείται  για την έλξη τους μέσα  στο νερό. 
Ισχυρότερα  υλικά  επιτρέπουν  τη χρήση  λεπτότερων  ινών, ώστε  η τράτα  να 
παρουσιάζει  λιγότερη  αντίσταση  όταν  σύρεται  μέσα  στο νερό. Η υδροδυναμική  
                                                 
8 Έκθεση  για την αποτελεσματικότητα  και παραγωγικότητα  των δραστηριοτήτων  αλιείας . Έκθεση  της 
ομάδας  εργασίας  ICES για την αλιευτική  τεχνολογία  και τη συμπεριφορά  των ιχθύων  2004. 
 
EL 10   EL σχεδίαση  των πορτών  και της μορφής  της τράτας  βελτιώθηκε  επίσης , με στόχο  τη 
μείωση  της αντίστασης , επιτρέποντας  έτσι σε ένα δεδομένο  σκάφος  να 
χρησιμοποιεί  μεγαλύτερες  τράτες . 
Η επίπτωση  της τεχνολογικής  προόδου  στην  αλιευτική  ικανότητα  είναι  ίσως πολύ  περίπλοκο  
θέμα  για να ενσωματωθεί  σαφώς  στα μέτρα  διαχείρισης  της αλιείας . Η διαχείριση  της 
αλιευτικής  ικανότητας  με βάση  τον τύπο  και το μέγεθος  των αλιευτικών  εργαλείων  
παρουσιάζει  το πλεονέκτημα  να δίνει  τη δυνατότητα  να αποφεύγεται  μέρος  της δυσκολίας  με 
τη θέσπιση  περιορισμών  στο επίπεδο  των αλιευτικών  εργαλείων . 
Τυποποίηση  και τεχνολογική  πρόοδος  
Η ποσοτικοποίηση  και ο περιορισμός  της αλιευτικής  ικανότητας  και αλιευτικής  προσπάθειας  
με βάση  τα χαρακτηριστικά  των αλιευτικών  εργαλείων  προϋποθέτει  έναν ορισμένο  βαθμό  
τυποποίησης  των ειδών , μεγεθών  και άλλων  χαρακτηριστικών  των εργαλείων , όπως  είναι  το 
μέγεθος  των ματιών  ή το σχήμα  των αγκιστριών . Η τυποποίηση  αυτή  μπορεί  να παρεμποδίσει  
την τεχνική  πρόοδο  και, κατά  συνέπεια , την αποτελεσματικότητα  των εργαλείων . 
5. ΑΛΙΕΥΤΙΚΗ  ΔΡΑΣΤΗΡΙΟΤΗΤΑ  
5.1. Ορισμός  της αλιευτικής  δραστηριότητας  
Ως αλιευτική  δραστηριότητα  ορίζεται  ο χρόνος  κατά  τη διάρκεια  του οποίου  χρησιμοποιείται  
όντως  η αλιευτική  ικανότητα  ενός σκάφους . Στο κοινοτικό  δίκαιο , η αλιευτική  
δραστηριότητα  αναφέρεται  στη δραστηριότητα  του σκάφους  και μετράται  σε ημέρες . 
Εντούτοις , θα μπορούσε  να οριστεί  επακριβέστερα  για ορισμένους  τύπους  αλιείας  με βάση  το 
χρόνο  κατά  τη διάρκεια  του οποίου  χρησιμοποιείται  το αλιευτικό  εργαλείο . 
Δραστηριότητα  του σκάφους  
Η έννοια  αυτή  εφαρμόζεται  σήμερα  στα σχέδια  αποκατάστασης  για τον γάδο  και τον 
μερλούκιο , καθώς  επίσης  και στο Παράρτημα  II του κανονισμού  του 2006 για τα TAC και τις 
ποσοστώσεις , όπου  η διαχείριση  της δραστηριότητας  του σκάφους  πραγματοποιείται  βάσει  
των ημερών  παραμονής  του στην  περιοχή  αλιείας  και απουσίας  του από λιμένα . Εφαρμόζεται  
επίσης  στον  υπολογισμό  της αλιευτικής  προσπάθειας  στο πλαίσιο  του καθεστώτος  Δυτικών  
υδάτων9, όπου  η δραστηριότητα  ορίζεται  ως ο χρόνος  παραμονής  σε μια συγκεκριμένη  
περιοχή . Για σκάφη  που έχουν  ως βάση  λιμένες  πλησίον  των περιοχών  αλιείας  τους, οι δύο 
προαναφερόμενοι  ορισμοί  είναι  ισοδύναμοι . 
Εκτός  από τον προηγούμενο  ορισμό , οι κανόνες  για την αλιευτική  δραστηριότητα  πρέπει  να 
καθορίζουν  σαφώς  τον τρόπο  υπολογισμού  του αριθμού  των ημερών . Επί παραδείγματι , είναι  
αναγκαίο  να οριστεί  εάν οι ημέρες  υπολογίζονται  ως ημερολογιακές  ημέρες  ή ως ο αριθμός  
των ωρών  διαιρούμενος  δια 24 και να εξηγηθεί  ο τρόπος  με τον οποίο  λαμβάνονται  υπόψη  τα 
κλάσματα  μιας ημέρας . 
                                                 
9 Κανονισμός  (ΕΚ) αριθ. 1954/2003 του Συμβουλίου , της 4ης Νοεμβρίου  2003, για τη διαχείριση  της 
αλιευτικής  προσπάθειας  σε σχέση  με ορισμένες  κοινοτικές  περιοχές  αλιείας  και πόρους  και για την 
τροποποίηση  του κανονισμού  (ΕΚ) αριθ. 2847/93 και για την κατάργηση  των κανονισμών  (ΕΚ) αριθ. 
685/95 και (ΕΚ) αριθ. 2027/95. 
 
EL 11   EL Δραστηριότητα  αλιευτικών  εργαλείων . Χρόνος  παραμονής  στη θάλασσα  
Ένας  ακριβέστερος  και, θεωρητικά , καλύτερος  δείκτης  για τη μέτρηση  της δραστηριότητας  
θα ήταν  ο πραγματικός  χρόνος  που αφιερώνεται  για την αλιεία , δηλαδή  ο χρόνος  κατά  τη 
διάρκεια  του οποίου  ένα αλιευτικό  εργαλείο  βρίσκεται  μέσα  στη θάλασσα , ή ο “χρόνος  
παραμονής  του εργαλείου  στη θάλασσα ”. Εντούτοις , είναι  γενικά  δύσκολο  ή δαπανηρό  να 
παρακολουθηθεί  σωστά  ο χρόνος  παραμονής  ενός σταθερού  εργαλείου  στη θάλασσα , λόγω  
του ότι οι κιούρτοι , τα δίχτυα  και άλλα  σταθερά  εργαλεία  μπορούν  να αφεθούν  μέσα  στο 
νερό ενώ το σκάφος  μετακινείται  σε άλλο  τόπο  ή επιστρέφει  σε λιμένα . Μπορούν  επίσης  να 
ποντιστούν  από ένα σκάφος  και να ανασυρθούν  από ένα άλλο , και μπορούν  επίσης  να είναι  
ποντισμένα  σε μόνιμη  βάση . 
5.2. Καταγραφή  και παρακολούθηση  της δραστηριότητας · ημερολόγιο  
Το ημερολόγιο  θα έπρεπε  κατ’ αρχήν  να παρέχει  τη δυνατότητα  καταγραφής  όλων  των 
δεδομένων  που είναι  αναγκαία  για τον υπολογισμό  της δραστηριότητας  κατά  διαφόρους  
τρόπους . Οι κυβερνήτες  θα πρέπει  να συμπληρώνουν  τα κατάλληλα  δεδομένα  ανάλογα  με το 
καθεστώς  αλιείας  βάσει  του οποίου  αλιεύουν . Οι δύο βασικές  σειρές  δεδομένων  έχουν  σχέση  
με τη δραστηριότητα : 
 ( α) Δεδομένα  σκάφους  : γεωγραφικό  στίγμα  σε διάφορες  χρονικές  στιγμές  
 ( β) Δεδομένα  εργαλείων  : χρόνος  παραμονής  τους στη θάλασσα  ανά αλιευτική  
δραστηριότητα . 
Η παρακολούθηση  της δραστηριότητας  του σκάφους  πρέπει  να στηρίζεται  σε δεδομένα  του 
ημερολογίου  και του ΣΠΣ  (Σύστημα  Παρακολούθησης  Σκαφών ). Η μελλοντική  εφαρμογή  
του ηλεκτρονικού  ημερολογίου  θα βελτιώσει  τις δυνατότητες  για την επακριβή  και έγκαιρη  
παρακολούθηση  της δραστηριότητας . 
6. ΜΕΛΛΟΝΤΙΚΕΣ  ΠΡΟΟΠΤΙΚΕΣ  
Σε σχέση  με τους ισχύοντες  δείκτες  αλιευτικής  ικανότητας , η Επιτροπή  θεωρεί  ότι ο ορισμός  
της χωρητικότητας  ενός αλιευτικού  σκάφους  είναι  επαρκής  και εφαρμόζεται  κατάλληλα  και, 
ως εκ τούτου , δεν απαιτεί  οποιεσδήποτε  μείζονες  αλλαγές . Η πιστοποίηση  της ισχύος  των 
αλιευτικών  σκαφών  εντούτοις , δεν είναι  επαρκής . Οι υπηρεσίες  της Επιτροπής  θα συνεχίσουν  
τις συζητήσεις  τους με τα κράτη  μέλη , τους κατασκευαστές  μηχανών , τους νηογνώμονες  και 
τους εκπροσώπους  των αλιέων  με στόχο  τη βελτίωση  του ισχύοντος  σήμερα  συστήματος  
πιστοποίησης  που θεσπίστηκε  με τον κανονισμό  (ΕΟΚ ) αριθ. 2930/86 του Συμβουλίου  για 
τον καθορισμό  των χαρακτηριστικών  των αλιευτικών  σκαφών . 
Όσον  αφορά  τη θέσπιση  δεικτών  αλιευτικής  ικανότητας  και προσπάθειας  που στηρίζονται  
στο μέγεθος  και στα χαρακτηριστικά  των αλιευτικών  εργαλείων , δεν έχει γίνει καμία  κίνηση  
μέχρις  σήμερα . Το θέμα  είναι  άκρως  τεχνικής  φύσεως  και θα απαιτήσει  επισταμένη  
παρακολούθηση  και έλεγχο  και, κατά  συνέπεια , περαιτέρω  διαβούλευση  για την κατάλληλη  
αξιολόγηση  της δυνατότητας  αυτής . 
Τύποι  αλιείας  που ταυτοποιούνται  σήμερα  βάσει  της περιοχής  αλιείας , των στοχευόμενων  
ειδών  και του τύπου  του αλιευτικού  εργαλείου  μπορούν  να αποτελέσουν  τους καλύτερους  
υποψηφίους  για την εφαρμογή  περιορισμών  αλιευτικής  ικανότητας  και προσπάθειας  με βάση  
τα αλιευτικά  εργαλεία . Για τους τύπους  αυτούς  αλιείας , θα μπορούσαν  να εξεταστούν  άδειες  
 
EL 12   EL αλιείας  με τη μορφή  μέγιστης  δραστηριότητας  που θα διεξάγεται  με ένα συγκεκριμένο  τύπο  
και μέγεθος  αλιευτικών  εργαλείων  (τυποποίηση ). Εντούτοις , υπάρχουν  ορισμένα  θέματα  τα 
οποία  χρειάζονται  εξέταση  πριν από την εφαρμογή  μιας τέτοιας  προσέγγισης  στο κοινοτικό  
δίκαιο  : 
• Συμβατότητα  με ισχύοντες  περιορισμούς  αλιευτικής  προσπάθειας  και “χαρακτηρισμός ” 
των αδειών  αλιείας  βάσει  των χαρακτηριστικών  των σκαφών , δηλαδή  της χωρητικότητας  
και της ισχύος  των μηχανών  τους. 
• Δυνατότητα  εξάλειψης  των περιορισμών  αλιευτικής  ικανότητας  με βάση  τα 
χαρακτηριστικά  των σκαφών , στην  περίπτωση  εφαρμογής  ενός καθεστώτος  διαχείρισης  
που στηρίζεται  αποκλειστικά  και μόνο  στα αλιευτικά  εργαλεία . Με άλλα  λόγια , θα 
μπορούσε  να θεσπιστεί  ένα σύστημα  με βάση  τις άδειες  αλιείας  ανεξάρτητα  από την ισχύ 
των μηχανών  ή τη χωρητικότητα  των σκαφών ; 
• Τέλος , θα έπρεπε  να επιλυθεί  η ενσωμάτωση  ενός τέτοιου  συστήματος  διαχείρισης  της 
αλιευτικής  προσπάθειας  στο σύστημα  του συνόλου  των περιορισμών  της αλιευτικής  
ικανότητας  που θεσπίζεται  από το κοινοτικό  δίκαιο  (καθεστώς  εισόδων -εξόδων ). 
Εν αναμονή  της έκβασης  της συζήτησης  αυτής , η Επιτροπή  θεωρεί  ότι η τρέχουσα  
κατάσταση  πολλών  ευρωπαϊκών  τύπων  αλιείας  θα δικαιολογούσε  οπωσδήποτε  τη θέσπιση  
μέτρων  για την πρόληψη  περαιτέρω  αυξήσεων  της αλιευτικής  προσπάθειας  που προκύπτουν  
από τεχνολογικές  βελτιώσεις  και την αύξηση  του μεγέθους  και του αριθμού  των αλιευτικών  
εργαλείων . 
Σχέδιο  δράσης  
Σχετικά  με την πιστοποίηση  της ισχύος  των μηχανών  και την καταμέτρηση  της 
χωρητικότητας , εξετάζονται  οι ακόλουθες  δράσεις  : 
• Πρόταση  για την ενοποίηση  των διατάξεων  καταμέτρησης  της χωρητικότητας  
που περιλαμβάνονται  τώρα  στον  κανονισμό  (ΕΟΚ ) αριθ. 2930/86 του 
Συμβουλίου  για τον καθορισμό  των χαρακτηριστικών  των αλιευτικών  σκαφών . 
• Συνέχιση  των διαβουλεύσεων  με κατασκευαστές  μηχανών  και νηογνώμονες , με 
στόχο  τον καθορισμό  της καλύτερης  τεχνικής  λύσης  για την πιστοποίηση  της 
ισχύος  των μηχανών , τις οποίες  θα ακολουθήσουν  ανταλλαγές  με 
εμπειρογνώμονες  κρατών  μελών . Με βάση  τις συζητήσεις  αυτές , η Επιτροπή  
μπορεί  να παρουσιάσει  πρόταση  για νέες νομικές  διατάξεις  σχετικά  με την ισχύ 
των μηχανών . 
Σχετικά  με τη χρήση  των χαρακτηριστικών  των αλιευτικών  εργαλείων  ως δεικτών  αλιευτικής  
ικανότητας  και προσπάθειας , η Επιτροπή  θα προβεί  στις ακόλουθες  ενέργειες  : 
• Περιπτωσιολογικές  μελέτες . Τα κράτη  μέλη  έχουν  θέσει  πολυάριθμα  όρια 
σχετικά  με τον τύπο  και το μέγεθος  των αλιευτικών  εργαλείων  σε εθνικό , 
περιφερειακό  ή τοπικό  επίπεδο . Η εμπειρία  που αποκτήθηκε  από την εφαρμογή  
των μέτρων  αυτών  θα αποτελέσει  πολύτιμη  βάση  για τη συζήτηση  της 
δυνατότητας  εφαρμογής  τέτοιου  είδους  μέτρων  σε κοινοτικό  επίπεδο . Σε πρώτο  
στάδιο , η Επιτροπή  θα συλλέξει , από τις αρχές  του 2007, πληροφορίες  από τα 
κράτη  μέλη  σχετικά  με τα χαρακτηριστικά  των καθεστώτων  αυτών . Στη συνέχεια , 
 
EL 13   EL θα εκπονηθεί  μελέτη  για την ανάλυση  των αποτελεσμάτων  ενός ή περισσοτέρων  
από τα εν λόγω  καθεστώτα  διαχείρισης . 
• Διαβούλευση  με κράτη  μέλη , εμπλεκόμενους  παράγοντες  και επιστήμονες . 
Κατά  τη διάρκεια  του 2007, η Επιτροπή  προτίθεται  να προβεί  σε μια σειρά  
επαφών  και συναντήσεων  με εμπλεκόμενους  παράγοντες  και επιστήμονες  
προκειμένου  να προσδιοριστούν  οι τύποι  αλιείας  που είναι  κατάλληλοι  για την 
εφαρμογή  των νέων  τύπων  περιορισμού  της αλιευτικής  ικανότητας  ή αλιευτικής  
προσπάθειας  που αναφέρονται  στην  παρούσα  ανακοίνωση . Η Επιστημονική , 
Τεχνική  και Οικονομική  Επιτροπή  Αλιείας  (ΕΤΟΕΑ ) θα κληθεί  να παράσχει  
συμβουλές  για συγκεκριμένες  πτυχές  της αξιολόγησης  της αλιευτικής  
προσπάθειας  με βάση  τα χαρακτηριστικά  των αλιευτικών  εργαλείων . 
• Πιλοτικά  έργα . Στη συνέχεια , η Επιτροπή  θα προτείνει , ως πιλοτικό  εγχείρημα , 
τη διαχείριση  ορισμένων  επιλεγμένων  τύπων  αλιείας  με βάση  τους δείκτες  
αλιευτικής  προσπάθειας  και ικανότητας  που αναφέρονται  στην  παρούσα  
ανακοίνωση . Αυτό  ίσως πραγματοποιηθεί  κατά  τη διάρκεια  του 2008. 
7. ΣΥΜΠΕΡΑΣΜΑΤΑ  
Η Επιτροπή  θεωρεί  ότι η χωρητικότητα  των αλιευτικών  σκαφών  αποτελεί  ένα ενδεδειγμένο  
μέτρο  του μεγέθους  των σκαφών  και, κατά  συνέπεια , έναν κατάλληλο  δείκτη  της αλιευτικής  
ικανότητας . Η χωρητικότητα  θα πρέπει  να συνεχίσει  να χρησιμοποιείται  για την εκτίμηση  της 
συνολικής  αλιευτικής  ικανότητας  των αλιευτικών  στόλων  των κρατών  μελών . Η Επιτροπή  
προτίθεται  να προτείνει  ορισμένες  μικρές  βελτιώσεις  στον  ορισμό  της, στις οποίες  
περιλαμβάνεται  ένα νέο νομικό  κείμενο  με το οποίο  θα ενοποιούνται  οι ισχύουσες  διατάξεις . 
Η ισχύς  ενός αλιευτικού  σκάφους  αποτελεί  επίσης  έναν κατάλληλο  δείκτη  της αλιευτικής  
ικανότητας , αλλά  η αποτελεσματικότητα  των υφιστάμενων  κοινοτικών  κανόνων  δεν είναι  
ικανοποιητική . Η διαδικασία  πιστοποίησης  της ισχύος  των μηχανών  πρέπει  να βελτιωθεί  σε 
μεγάλο  βαθμό . Σχετικά  με τη χρήση  των χαρακτηριστικών  των αλιευτικών  εργαλείων  ως 
δεικτών  της αλιευτικής  ικανότητας , η Επιτροπή  θα διεξαγάγει  το προτεινόμενο  σχέδιο  δράσης  
που περιλαμβάνει  αξιολόγηση  περιπτωσιολογικών  μελετών , συζητήσεις  με εμπλεκόμενους  
παράγοντες  και την υλοποίηση  πιλοτικών  έργων . 
Η Επιτροπή  θεωρεί  ότι τα μέτρα  που προτείνονται  στο σχέδιο  δράσης  μπορούν  να παράσχουν  
μια στέρεη  βάση  στην  οποία  θα στηριχθούν  μελλοντικές  αποφάσεις  για τη σκοπιμότητα , το 
χρόνο  και τον τρόπο  ευρύτερης  χρησιμοποίησης  των χαρακτηριστικών  των αλιευτικών  
εργαλείων  ως δεικτών  της αλιευτικής  ικανότητας  και, ως εκ τούτου , ως εργαλείων  
διαχείρισης  στο πλαίσιο  της Κοινής  Αλιευτικής  Πολιτικής .